**SAK 23**

**Forslag om endringer, disse er merket med rødt. Strykninger er gjennomstreket i blått.**

**~~REFORMÉR~~ ET STERKERE BARNEVERN~~ET~~ TIL BARNETS BESTE**

For Arbeiderpartiet er det viktig at alle barn får en god oppvekst i trygge rammer. Dessverre får ikke alle barn en trygg oppvekst med den omsorgen de trenger. Da må barnevernet ha nødvendig handlingsrom for å sikre barna den oppveksten de trenger. Imidlertid er det ikke alle barn som opplever at hjelpen fra barnevernet i dag er tilstrekkelig.

Barnevernet skal være sikkerhetsnettet for barn og familier som ikke ivaretar barns oppvekstsvilkår. Arbeiderpartiet mener et sterkt og kompetent barnevern er nødvendig for å ivareta barn og familier som trenger det.

For at barnevernet skal fungere optimalt mener Arbeiderpartiet det trengs ~~en endring og~~ et løft for sektoren. Mange ansatte i dagens barnevern melder om at de har for mange saker, og for lite tid til oppfølgning og undersøkelser. Arbeiderpartiet mener derfor at alle saksbehandlere skal ha en maksgrense for antall saker de til enhver tid har. Barnevernet preges i dag av å være oppstykket, og kan fremstå forvirrende og gjøre at barn opplever å bli kasteballer i systemet. Det er mange tilbydere, både private og offentlige, og bredden gjør tilbudet uoversiktlig og utilgjengelig.

~~Arbeiderpartiet ønsker en reform for organiseringen av barnevernet som gjør det enklere å forholde seg til, til det beste for barnet. Vi mener barnevernet best kan organiseres under de nye regionene, i stedet for å være delt mellom kommunene og staten. På den måten kan man sikre å styrke fagmiljøene, tilbudet og oppfølgingen av utsatte barn.~~

Barnevernet styres etter tre grunnleggende prinsipper: barns beste, det biologiske prinsipp og minste inngreps prinsipp. Barnets beste skal alltid være det grunnleggende prinsippet i barnevernets arbeid, og barnets mening og ønsker skal tillegges vekt jfr. barnekonvensjonen og barneloven. Arbeiderpartiet mener barnets behov for utviklingsfremmende tilknytning bør vektlegges enda sterkere, og støtter forslag om å ta inn dette som et prinsipp i barnevernloven. Alle barn i barnevernet bør få en fast saksbehandler, slik at de opplever en trygghet og kontinuitet.

Arbeiderpartiet vil at barnevernet skal være et tilbud gitt av det offentlige, og at det må ligge under henholdsvis kommunenes og statens ansvarsområder. Dette betyr at for å bevare kontinuitet~~en til~~ og riktig ressursbruk i barnevernet må ~~avskaffe~~ anbudsordningene og konkurranseutsetting av barneverntjenester utfases og avskaffes.  Arbeiderpartiet har nylig foreslått dette i Stortinget, og hvis forslaget får flertall vil det gi langt bedre kontroll og oppfølgingsmuligheter med barnevernstjenestene.  Arbeiderpartiet vil ~~derfor~~ gi barnevernet et løft i ressurser og kompetansebygging, ~~slik at de står best mulig rustet til å ta ansvar for barnevernstjenesten,~~ slik at utsatte og sårbare barn og unge kan få den aller beste oppfølging og hjelp.

**Arbeiderpartiet i Troms vil:**

~~● Ha en reform av barnevernet som forenkler barnevernets arbeid til barnets beste~~                                                                                                             ~~● At barnevernet organiseres under regionene i stedet for kommune og stat~~                                                                                                              ● Ta inn det utviklingsfremmende tilknytningsprinsippet i barnevernets arbeid                                                                                                              ● At det tilstrebes at søsken plasseres i samme fosterfamilie eller adoptivfamilie                                                                                                   ● Avvikle anbudsordningen innen barnevernet, og erstatte de kommersielle aktørene med offentlige eller frivillige ideelle, ikke-kommersielle aktører.

●Øke bevillingene til barnevernet for å gi et bedre tilbud                                                                                                             ● Sette en maksgrense for antall saker en saksbehandler kan ha i barnevernet                                                                                                    ● At alle ansatte i barnevernet må sikres muligheter til veiledning, etterutdanning og videreutdanning

● Styrke rekrutteringen og opplæringen til fosterfamilier.                                                                                                 ● At barna får faste saksbehandlere i barnevernet                                                                                                   ● Sikre bedre rutiner og samarbeid mellom barnehager, skoler og barnevernet, samt øke de ansattes kunnskap om omsorgssvikt

Alternative kulepunkter (delvis overlappende med de som er satt opp i utgangspunktet - i svart skrift overfor)

* Barnevernets arbeid skal baseres på faglig akseptert kunnskap og dokumenterte metoder
* Barnevernet skal sikres kompetanse og bemanning slik at barnelovens intensjon og bokstav gjennomføres. Herunder; styrking av tilsynsordningene, bruk av fosterhjem og ivaretakelse av barns behov for kontinuitet i relasjonene som bygges, samt sikring av tett og god kontakt mellom aktuell fagperson og det enkelte barn.
* Ansatte i barnevernet skal ha god veiledning og sikres faglig utvikling gjennom etter - og videreutdanning.
* Forskriftsfeste avtalt samarbeid mellom barnevern og andre kommunale og statlige virksomheter som arbeider med barn, og sikre at gode rutiner etableres
* Utfase og avvvikle anbudsordningen i barnevernet